**VZOREC POGODBE**

Vzorec pogodbe je potrebno šteti le kot izhodišče, saj si naročnik pridržuje pravico, da bo v okviru izvedbe samega postopka še nekoliko spremenil posamezne elemente javnega naročila, o čemer bodo vsi ponudniki pravočasno obveščeni!

**IME NAROČNIKA**,

ki jo/ga zastopa:\_\_\_\_\_\_\_\_\_\_\_\_\_\_

MŠ: \_\_\_\_\_\_\_\_\_\_\_\_\_\_

ID za DDV: \_\_\_\_\_\_\_\_\_\_\_\_\_\_

št. podračuna EZR/ TRR: \_\_\_\_\_\_\_\_\_\_\_\_\_\_\_\_\_\_\_\_\_

in

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (firma in sedež ponudnika) kot izvajalec

ki ga zastopa \_\_\_\_\_\_\_\_\_\_\_\_\_\_\_\_\_\_\_\_\_\_\_\_

matična številka: \_\_\_\_\_\_\_\_\_\_\_\_\_\_\_\_\_\_\_\_\_\_

ID za DDV: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

TRR:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

skleneta naslednji

**VZOREC POGODBE št. \_\_\_\_\_\_\_\_\_\_\_\_\_ ZA**

**ZAVAROVANJE PREMOŽENJA IN PREMOŽENJSKIH INTERESOV**

 **ZA**

**SKLOP ŠT.: \_\_\_\_\_\_\_\_\_\_\_\_**

**Splošne določbe**

1. člen

Pogodbeni stranki ugotavljata, da je naročnik, na podlagi skupnega javnega naročila, objavljenega na portalu javnih naročil RS št. z dne ter v Dodatku k Uradnem listu EU\_\_\_\_\_\_\_\_\_\_\_\_\_\_\_\_\_\_\_\_\_ izvajalcu oddal javno naročilo za **ZAVAROVANJE PREMOŽENJA IN CIVILNE ODGOVORNOSTI Občine Ajdovščina ter javnih zavodov, javnega podjetja in prostovoljnega gasilskega društva Občine Ajdovščina, za zavarovalno obdobje od leta 2018 do konca leta 2021.**

Izvajalec bo v skladu s to pogodbo naročniku izvedel razpisane storitve po predračunu oziroma ponudbi, št.\_\_\_\_\_\_\_\_\_\_\_\_. Razpisna dokumentacija, ponudba izvajalca, skupaj s prilogami in zavarovalne police so sestavni del pogodbe.

2. člen

Izvajalec se obvezuje, da bo storitve izvajal v zavarovalnem obdobju 48 (oseminštirideset) mesecev od podpisa pogodbe. Zavarovalno obdobje traja od 01.01.2018 od 00:00 ure do 31.12.2021 do 24:00 ure.

**Predmet pogodbe**

3. člen

Zavarovalnica s podpisom te pogodbe prevzema v zavarovanje premoženje in civilno odgovornost za **NAROČNIKA:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** zaradi naročnikovega namena izničiti tveganja za naslednje vrste zavarovanj:

1. Požarno zavarovanje
2. Strojelomno zavarovanje
3. Zavarovanje vloma in ropa
4. Zavarovanje stekla
5. Zavarovanje računalnikov
6. Zavarovanje splošne odgovornosti
7. Zavarovanje poklicne odgovornosti lekarnarjev
8. Zavarovanje zdravniške odgovornosti
9. Zavarovanje projektantske odgovornosti
10. Zavarovanje vozil
11. Zavarovanje vodnih plovil
12. All risk zavarovanje
13. Kolektivno nezgodno zavarovanje
14. Zavarovanje zdravil v hladilnih napravah

4. člen

Za zavarovanje se uporabljajo naslednji zavarovalni pogoji zavarovalnice:

|  |  |
| --- | --- |
| **ZAVAROVALNE VRSTE** | **Oznaka zavarovalnih pogojev** |
| 1. Požarno zavarovanje |  |
| 2. Strojelomno zavarovanje |  |
| 3. Zavarovanje vloma in ropa |  |
| 4 Zavarovanje stekla |  |
| 5. Zavarovanje računalnikov |  |
| 6. Zavarovanje splošne odgovornosti |  |
| 7. Zavarovanje poklicne odgovornosti lekarnarjev |  |
| 8. Zavarovanje zdravniške odgovornosti |  |
| 9. Zavarovanje projektantske odgovornosti |  |
| 10. Zavarovanje vozil |  |
| 11. Zavarovanje vodnih plovil |  |
| 12. All risk zavarovanje |  |
| 13. Kolektivno nezgodno zavarovanje |  |
| 14. Zavarovanje zdravil v hladilnih napravah |  |

Splošni in dopolnilni pogoji ter klavzule zavarovalnic lahko veljajo le, če niso v nasprotju s predmetno zavarovalno tehnično dokumentacijo oziroma celotno razpisno dokumentacijo.

**Pogodbena vrednosti in plačilni pogoji**

5. člen

**Pogodbena vrednost – premija na leto – znaša \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ evrov** (z besedo: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_)

Cena vključuje 8.5 % davek od prometa zavarovalnih poslov.

Letna premija:

|  |  |  |  |  |  |
| --- | --- | --- | --- | --- | --- |
| **Zap.št.** | **Zavarovalna vrsta** | **%****popusta** | **Letna neto premija** |  **DPZP** | **Končna letna premija** |
| 1 | Požarno zavarovanje |  |  |  |  |
| 2 | Strojelomno zavarovanje  |  |  |  |  |
| 3 | Zavarovanje vloma in ropa |  |  |  |  |
| 4 | Zavarovanje stekla |  |  |  |  |
| 5 | Zavarovanje računalnikov |  |  |  |  |
| 6 | Zavarovanje splošne odgovornosti |  |  |  |  |
| 7 | Zavarovanje poklicne odgovornosti lekarnarjev |  |  |  |  |
| 8 | Zavarovanje zdravniške odgovornosti |  |  |  |  |
| 9 | Zavarovanje projektantske odgovornosti |  |  |  |  |
| 10 | Zavarovanje vozil |  |  |  |  |
| 11 | Zavarovanje vodnih plovil |  |  |  |  |
| 12 | All risk zavarovanje |  |  |  |  |
| 13 | Kolektivno nezgodno zavarovanje |  |  |  |  |
| 14 | Zavarovanje zdravil v hladilnih napravah |  |  |  |  |
|  | SKUPAJ |  |

Skupna letna premija::

|  |  |  |
| --- | --- | --- |
| **Zap.št.** | **Vrsta** | **Znesek (v €)** |
| 1 | Neto premija  |  |
| 3 | DPZP |  |
| 4 | **Končna letna premija** |  |

6. člen

Ponujene cene - zavarovalne premije in ostale vrednosti za posamezne storitve so navedene v evrih in vsebujejo vse stroške, ki pri tem nastanejo.

Premije - premijske stopnje in vsi ponujeni popusti so navedeni na zavarovalnih policah oziroma obračunskih listih, ter so fiksni in nespremenljivi za celotno pogodbeno obdobje.

V celotnem zavarovalnem obdobju ni dovoljen vpliv bonusa – malusa na višino premije, razen pri avtomobilskih zavarovanjih.

Zavarovalna premija za prvo leto je enaka premiji na ponudbi zavarovalnice. Za drugo in naslednja leta bo zavarovalnica pripravila obračun premije na podlagi podatkov o obsegu premoženja, ki jih bo zavarovanec posredoval zavarovalnici najkasneje do 1.6. v tekočem letu za predhodno leto s stanjem premoženja na dan 31.12. Pri obračunu premije za drugo in naslednja leta se upoštevajo cene zavarovanja navedene na obračunskih listih ponudbe zavarovalnega kritja, ki je bila oddana v skladu z tem javnim naročilom.

7. člen

Zavarovatelj bo v celotnem zavarovalnem obdobju izvajal storitve zavarovalnega kritja po tej pogodbi v skladu z zavarovalnimi pogoji, ki so veljavni ob sklenitvi pogodbe.

Zavarovalnica sprejme v zavarovanje pod enakimi pogoji tudi vse nove investicije in nabave na znanih ali novih lokacijah, katerih skupna vrednost ne presega 20% vrednosti zavarovanih stvari, tudi če naročniki tega ne sporoči zavarovalnici.

8. člen

V primeru, da izvajalec po svoji krivdi zamudi z opravljenimi storitvami, se zaveže plačati pogodbeno kazen v višini 2 promila od celotne obračunske pogodbene vrednosti za vsak dan zamude, vendar ne več kot 10 % celotne pogodbene vrednosti.

**Obveznosti izvajalca/zavarovalnice**

9. člen

Kakovost izvedenih storitev mora ustrezati veljavnim standardom na področju zavarovalništva.

Zavarovalnica se zaveže prevzete zavarovalne storitve izvajati v skladu z načelom dobrega strokovnjaka, vestno in pravilno, v skladu z veljavnimi tehničnimi predpisi, standardi, normativi in pozitivno zakonodajo in v korist naročnika.

Zavarovalnica se zaveže podatke, ki jih pridobi na podlagi te pogodbe, varovati po predpisih o varstvu osebnih podatkov in poslovni skrivnosti.

10. člen

Izvajalec bo za posamezno premoženje in zavarovano odgovornost izdal zavarovalno polico in e- račun/račun (odvisno od naročnika).

Naročnik bo poravnal potrjeni račun 30 - ti dan po prejemu pravilno izstavljenega računa ali v dogovorjenem številu obrokov. Kot dan prejema računa se šteje dan, ko naročnik prejme e- račun na portal UJP/račun v svoje vložišče oziroma tajništvo (odvisno od naročnika). E – račun/račun se mora sklicevati na številko pogodbe, na podlagi katere se izstavlja.

Če bo naročnik premijo plačal v enkratnem znesku, bo zavarovalnica naročniku priznala dodaten popust v višini 3% neto premije.

11. člen

Zavarovalnica se s to pogodbo zavezuje, da bo ob podpisu pogodbe oziroma najkasneje v roku 10 (deset) dni od sklenitve pogodbe, naročniku predložila menično izjavo za dobro izvedbo pogodbenih obveznosti v višini 10% (deset odstotkov) od skupne pogodbene vrednosti. Veljavnost menične izjave mora biti še vsaj 60 dni po preteku roka za dokončanje pogodbenih obveznosti. Dokončanje pogodbenih obveznosti pomeni 31.12.2021.

Če se bodo med trajanjem pogodbe spremenili roki za izvedbo storitve, kvaliteta in količina, se mora temu ustrezno spremeniti tudi menična izjava za dobro izvedbo pogodbenih obveznosti oziroma podaljšati njena veljavnost.

Naročnik bo unovčil navedeno menico, če se bo izkazalo, da pogodbene obveznosti niso izvedene v rokih in kvaliteti, ki so zahtevane v razpisni dokumentaciji in pogodbi.

Če zavarovalnica v danem roku naročniku ne izroči menične izjave, ta pogodba preneha veljati, naročnik pa bo unovčil menico za resnost ponudbe.

12. člen

Pogodbeni stranki se obvezujeta, da bosta naredili vse, kar je treba za izvršitev te pogodbe.

13. člen

Če naročnik ugotovi, da zavarovalnica storitev ne izvaja v skladu s to pogodbo oziroma krši določila te pogodbe, ima naročnik pravico pogodbo odpovedati.

Zavarovalnica mora naročniku povrniti vso škodo, ki bi nastala zaradi kršitve pogodbe, odpovedi podobe in razliko do morebitne višje cene (premije), ki bi jo v tem primeru ponudil drug ponudnik storitev, ki so predmet te pogodbe.

Če naročnik odpove pogodbo zaradi kršitev zavarovalnice navedene v tem členu, zavarovalnica nasproti naročniku ni upravičena uveljavljati kakršnekoli zahtevke, ne glede na njihovo pravno naravo, razen naročnikovega plačila za zapadle zavarovalne premije.

**Podizvajalci**

14. člen

V primeru da ponudnik pri javnem naročilu nastopa z podizvajalci, navede podatke o podizvajalcih: Ime/naziv, naslov, davčna številka

**Obveznosti naročnika**

15. člen

Naročnik se zaveže, da bo svoje pogodbene obveznosti pravilno in vestno izpolnjeval v skladu v veljavno zakonodajo, veljavnimi tehničnimi predpisi, standardi in normativi.

**Likvidacijski postopek**

16. člen

Predhodne prijave škod za posamični ali več istočasnih dogodkov izvede naročnik oz posrednik na elektronski naslov, ki ga navede zavarovalnica:\_\_\_\_\_\_\_\_\_\_\_\_\_\_\_\_.

V primeru predhodne prijave škod po prvem odstavku tega člena mora zavarovalnica opraviti ogled poškodovane stvari in pripraviti zapisnik takoj, oziroma v roku največ 3 (treh) delovnih dni. V kolikor zavarovalnic ne opravi ogleda po predhodni prijavi škode, to ne zadrži sanacije škode, odškodninske odgovornosti, likvidacije in plačila zavarovalnine/odškodnine s strani zavarovalnice. Naročnik bo v takem primeru sam škodo ustrezno dokumentiral z fotografijami. Zavarovalnica mora povrniti vse morebitne stroške za zavarovanje dokazov o nastanku škodnega dogodka.

V primeru, da je dostavljena škodna dokumentacija po mnenju zavarovalnice nepopolna, mora zavarovalnica o tem obvestiti naročnika v roku 5 (petih) delovnih dni po prejemu dokumentacije, sicer se šteje, da je dostavljena dokumentacija popolna.

Rok za izplačilo zavarovalnine/odškodnine je 5 (dni) dni in teče od dneva, ko je zavarovalnici dostavljena potrebna dokumentacija in ugotovljen temelj za likvidacijo zavarovalnega primera in se izvrši na TRR oziroma podračun naročnika.

V primeru večjih škod, ob podanem temelju za izplačilo zavarovalnine, zavarovalnica izplača naročniku akontacijo v višini 50% od prvotne ocenjene škode s strani pristojne osebe zavarovalnice, v roku 14 dni. V nasprotnem primeru ima naročnik poleg zamudnih obresti pravico do povračila stroškov (kreditov) za sanacijo škode. Za velike škode se štejejo škode ocenjene nad 10.000,00 EUR.

Zavarovalnica mora naročniku sproti posredovati zaključni sporazum za vse zavarovalnine in kopijo poravnave za vse likvidirane odškodninske zahtevke (tudi dopise odklonitve) iz naslova zavarovanja odgovornosti.

Zavarovalnica se zaveže do 15. (petnajstega) v mesecu za pretekli mesec seznanjati družbo Trtnik in Trtnik, zavarovalno posredništvo, storitve in svetovanje, d.o.o. o škodnem dogajanju. Podatki o škodnem dogajanju morajo vsebovati naslednje podatke: identifikacijo lokacije nastanka škode, naslov naročnika, številko osnovne zavarovalne police, oznako škode zavarovalnice, datum nastanka škode, datum prijave škode, vzrok nastanka škode, znesek prijave, znesek izplačane zavarovalnine /odškodnine in datum izplačane zavarovalnine ali datum obvestila odklonitve.

**Skrbnik pogodbe**

17. člen

Pogodbeni stranki določata kontaktni osebi, ki sta odgovorni za nadzor nad izvajanjem te pogodbe.

Skrbnik pogodbe oz. kontaktna oseba na strani naročnika je:\_\_\_\_\_\_\_\_\_\_\_\_\_\_\_\_\_\_\_\_\_

Skrbnik pogodbe oz. kontaktna oseba na strani izvajalca/zavarovalnice je: \_\_\_\_\_\_\_\_\_\_\_\_\_\_\_

**Varstvo podatkov**

18. člen

Zavarovalnica se zaveže , da bo v primeru, da bo stopila v stik z osebnimi podatki ravnala skladno z določili Zakona o varstvu osebnih podatkov (Uradni list RS, št. 94/2007 – ZVOP-1, z vsemi nadaljnjimi spremembami in dopolnitvami).

Zavarovalnica mora imeti vzpostavljen postopek in ukrepe za varovanje in obdelovanje osebnih podatkov, kot jih predpisuje 24. Člen v povezavi s prvim odstavkom 25. Člena ZVOP-1.

**PROTIKORUPCIJSKA KLAVZULA**

19. člen

Ta pogodba je nična, če kdo v imenu in na račun druge pogodbene stranke, naročniku, njegovemu predstavniku ali posredniku da, obljubi ali ponudi kakšno nedovoljeno korist za:

- pridobitev posla ali

- za sklenitev posla pod ugodnejšimi pogoji ali

- za opustitev dolžnega nadzora nad izvajanjem pogodbenih obveznosti ali

- za drugo ravnanje ali opustitev, s katerim je naročniku povzročena škoda ali je omogočena pridobitev nedovoljene koristi katerikoli pogodbeni stranki ali njenemu predstavniku, zastopniku ali posredniku.

**OMEJITVE POSLOVANJA**

20. člen

Naročnik ne sme poslovati s subjekti, v katerih je funkcionar, ki pri naročniku opravlja funkcijo ali njegov družinski član, član poslovodstva ali je neposredno ali preko drugih pravnih oseb v več kot 5% udeležen pri ustanoviteljskih pravicah, upravljanju oziroma kapitalu.

V roku dveh let po prenehanju funkcije funkcionar v razmerju do organa, pri katerem je opravljal svojo funkcijo, ne sme nastopiti kot predstavnik poslovnega subjekta, ki s tem organom ima ali vzpostavlja poslovne stike. Organ, v katerem je funkcionar opravljal funkcijo, v roku enega leta po prenehanju funkcije ne sme poslovati s subjektom, v katerem je bivši funkcionar neposredno ali preko drugih pravnih oseb v več kot 5 % udeležen pri ustanoviteljskih pravicah, upravljanju oziroma kapitalu.

Izvajalec oz. podpisnik pogodbe izjavlja, da je seznanjen z določbami 35. člena Zakona o integriteti in preprečevanju korupcije (Ur. l .RS, št. 69/2011) in izjavlja, da sam ni subjekt, za katerega bi veljala omejitev poslovanja z naročnikom po tem členu. V primeru, da njegova izjava ni resnična, sam nosi odgovornost in posledice zaradi ničnosti sklenjene pogodbe.

**Prehodne in končne določbe**

21. člen

Morebitne spore iz te pogodbe, ki jih pogodbeni stranki ne bi mogli rešiti sporazumno, rešuje stvarno pristojno sodišče v Novi Gorici.

Za pogodbena razmerja, ki niso urejena s to pogodbo, se uporabljajo določila Obligacijskega zakonika.

Pogodba je sestavljena in podpisana v štirih enakih izvodih, od katerih prejme vsaka od pogodbenih strank po dva izvoda. Pogodba stopi v veljavo, ko jo podpišeta obe pogodbeni stranki, uporabljati pa se začne za čas od 01.01.2018 od 00:00 ure do 31.12.2021 do 24:00 ure.

|  |  |
| --- | --- |
| Številka: Dne:  | Številka:Dne: |
| NAROČNIK: | IZVAJALEC: |
|  |  |

**Izjavljamo, da smo seznanjeni z vsemi določili vzorca pogodbe/okvirnega sporazuma, da smo jih razumeli ter soglašamo, da so sestavni del končne pogodbe.**

|  |  |
| --- | --- |
| **Kraj in datum:**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | **Žig Podpis ponudnika:**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |